CUT(1)

NÉV
cut - sorok kiválasztott részeit írja ki

ÁTTEKINTÉS
cut [-ns] [-b BÁJTLISTA] [-c KARAKTERLISTA] [-d ELVÁLASZTÓ] [-f MEZŐLISTA] [--bytes=BÁJTLISTA] [--characters=KARAKTERLISTA] [--delimiter=ELVÁLASZTÓ] [--fields=MEZŐLISTA] [--only-delimited] [FÁJL...] cut [--help] [--version]

LEÍRÁS
A cut program minden megadott FÁJL minden sorának a kiválasztott részeit írja ki a standard kimenetre. Amennyiben a bemeneti FÁJL nincs megadva vagy az a `-', a standard bemenetet dolgozza fel. A BÁJTLISTA, a KARAKTERLISTA és a MEZŐLISTA egy vagy több számból, illetve tartományból áll, melyeket vesszők választanak el (a tartományokat két, egymástól `-' jellel elválasztott szám határozza meg). A bájtok, karakterek és mezők számozása 1-től indulva történik. Nem teljes tartomány megadása is lehetséges: `-M' azonos `1-M'-mel, míg `N-' jelentése: az N-től a sor végéig vagy az utolsó mezőig.

OPCIÓK

-b BÁJTLISTA, --bytes=BÁJTLISTA
    Csak a BÁJTLISTA listában felsorolt pozícióban lévő byte-okat írja ki. A `TAB' és `visszatörlés' (backspace) karaktereket a többi karakterhez hasonlóan egyetlen byte-nak tekinti.

-c KARAKTERLISTA, --characters=KARAKTERLISTA
    Csak a KARAKTERLISTA által megadott pozícióban lévő karaktereket írja ki. Jelenleg azonos -b-vel, de a nemzetközi verzió esetén ez változhat. A `TAB' és `visszatörlés' (backspace) karaktereket a többi karakterhez hasonlóan egyetlen byte-nak tekinti.

-d ELVÁLASZTÓ, delimiter=ELVÁLASZTÓ
    Az -f opció által használt mezőelválasztót adja meg a ELVÁLASZTÓ első karaktere (alapértelmezésben a <TAB>).

-f MEZŐLISTA, --fields=MEZŐLISTA
    Csak a MEZŐLISTA által felsorolt mezőket írja ki. A mezőket alapértelmezés szerint `TAB' karakterek választják el.

-n  A több byte-os karaktereket nem töri szét (jelenleg nem értelmezett).

-s, --only-delimited
    Az -f opció használata esetén nem írja ki azokat a sorokat, melyek nem tartalmazzák a megadott mezőelválasztó karaktert.

--help
    Használati útmutatót ír a standard kimenetre, majd kilép.

--version
    A program verziójáról ír ki információt a standard kimenetre, majd kilép.

MEGJEGYZÉSEK
A hibákat a bug-textutils@gnu.org címre jelentheted (angolul).
A kézikönyvoldalt Ragnar Hojland Espinosa <ragnar@macula.net> készítette.

MAGYAR FORDÍTÁS
Horváth András <horvatha@rs1.szif.hu>
Magyari Miklós <magyari@freemail.hu>