TUNE2FS(8)

NÉV
tune2fs - ext2 fájlrendszer jellemzőinek beállítása

ÁTTEKINTÉS
tune2fs [ -l ] [ -c csatolások_maximális_száma ] [ -e hibakezelés ] [ -i két_ellenőrzés_között_eltelt_idő_hossza ] [ -m lefoglalt_blokkok_százalékaránya ] [ -r lefoglalt_blokkok_száma ] [ -s sparse-super-flag ] [ -u lefoglalt_terület_felhasználója ] [ -g lefoglalt_terület_csoportja ] [ -C csatolások_száma ] [ -L kötet_neve ] [ -M utolsó_csatolás_helye ] [ -U UUID - azonosító ] eszköznév

LEÍRÁS
tune2fs ext2 fájlrendszer jellemzőinek beállítása

Soha ne használd a programot olvasásra ÉS írásra csatolt fájlrendszeren!

OPCIÓK

-c csatolások_maximális_száma
    beállítja a két ellenőrzés közötti csatolások maximális számát.

-e hibakezelés
    a kernel hibakezelési módszerét állítja be. Értéke a következők egyike lehet:
        continue    Folytatja a normál használatot.
        remount-ro    Csak olvashatóként újracsatolja a kötetet.
        panic    Kernel pánikot generál.

-g lefoglalt_terület_csoportja
    beállítja azt a csoportot, amelynek tagjai írhatnak a lefoglalt területre. Értéke egy szám, a csoport numerikus azonosítója.

-i két_ellenőrzés_között_eltelt_idő_hossza[d|m|w]
    az itt beállított idő eltelte után a következő csatoláskor újabb ellenőrzést kell végezni. Ha a szám után nincs betű, vagy 'd' betű van, akkor az érték napok számát jelenti, ha 'w', akkor hetek számát, ha 'm', akkor hónapok számát. Nulla megadása esetén nem lesz időtől függő ellenőrzés.

-l  kilistázza a superblokk tartalmát

-m lefoglalt_blokkok_százalékaránya
    beállítja a lefoglalt blokkok százalékos méretét.

-r lefoglalt_blokkok_száma
    beállítja a lefoglalt blokkok számát.

-s sparse_super_flag
    beállítja vagy törli a sparse_superblock jelzőt. Ezzel a funkcióval nagyobb fájlrendszereken lehet helyet spórolni. Figyelem! A Linux 2.0 sorozatú kernelei nem kezelik tökéletesen ezt a funkciót. A 2.1-es kerneleknél is így lehet, ezért ha nem muszáj ne használd!

-u lefoglalt_terület_felhasználója
    beállítja azt a felhasználót, aki írhat a lefoglalt területre. Értéke egy szám, a felhasználó numerikus azonosítója.

-C csatolások_száma
    az eddigi csatolások számát állítja be.

-L kötet_neve
    beállítja a kötet nevét.

-M utolsó_csatolás_helye
    beállítja az utolsó csatolás könyvtárának nevét.

-U UUID
    beállítja a fájlrendszer azonosítóját. Egy tipikus azonosító így néz ki: "c1b9d5a2-f162-11cf-9ece-0020afc76f16". Az érték lehet "null" is, de lehet "random" is, ha véletlen számot szeretnénk generálni.

HIBÁK
Jelenleg nincs ismert hiba, de véletlen hibák előfordulhatnak.

FIGYELEM!
Óvatosan használd ezt a programot, mert ezzel közvetlenül változtatod a fájlrendszerek jellemzőit.

SZERZŐ
A tune2fs programot Remy Card <card@masi.ibp.fr>, az ext2 fájlrendszer fejlesztője készítette. A program az ext2fs függvénykonyvtárat használja, melynek készítője Theodore Ts'o <tytso@mit.edu>.
Ezt az ismertetőt Christian Kuhtz <chk@data-hh.Hanse.DE> írta.
Az időtől függő ellenőrzést Uwe Ohse <uwe@tirka.gun.de> készítette.

ELÉRHETŐSÉG
A tune2fs program megtalálható az ftp.ibp.fr és a tsx-11.mit.edu anonymous ftp szervereken a /pub/linux/packages/ext2fs könyvtárban.

LÁSD MÉG
dumpe2fs(8), e2fsck(8), mke2fs(8)

MAGYAR FORDÍTÁS
Hermann Benedek (bence@intercom.hu)