printf(1)

NÉV
printf - formátumozott adatkiírás

ÁTTEKINTÉS
printf formátum [argumentumok...]

printf [--help] [--version]

LEÍRÁS
A printf kinyomtatja a formátum szöveget, értelmezi a `%' és `\' escape szekvenciákat ugyanúgy, mint a C printf(3) függvény. A formátum argumentumot használja az összes kapott argumentum formázásához.

A printf az `\0ooo' szekvenciát oktális számként értelmezi, (az `ooo' 0-3 számjegy) meghatároz egy nyomtatandó karaktert, az `\xhhh' szekvenciát hexadecimális számként értelmezi, (a `hhh' 1-3 számjegy) meghatároz egy nyomtatandó karaktert. Egy további escape szekvencia az `\c', ami után a printf nem nyomtat tovább. A `%b' utasítás kinyomtatja az argumentum sztringjét a '\' escape szekvenciákkal értelmezve, ahogy formátum meghatározza.

OPCIÓK
Ha GNU printf parancsot pontosan egy argumentummal hívják, a következő kettőt ismeri fel:

--help
    Kiírja a kezelési útmutatót a szabvány kimenetre, majd sikeres visszatérési értékkel kilép.

--version
    A program verziójáról ír ki információt a standard kimenetre, majd sikeres visszatérési értékkel kilép.

MEGJEGYZÉS
A hibákat a bug-sh-utils@gnu.org címen lehet (angolul) jelenteni. Ezt a kézikönyvoldalt Ragnar Hojland Espinosa <ragnar@macula.net> frissítette.

MAGYAR FORDÍTÁS
Daczi László <dacas@freemail.hu>