E2FSCK(8)

NÉV
e2fsck - Linux ext2 fájlrendszer ellenőrzése

ÁTTEKINTÉS
e2fsck [ -pacnyrdfvstFSV ] [ -b szuperblokk ] [ -B blokkméret ] [ -l|-L hibás_blokkok_listája ] [ -C fájlleíró ] eszközfájl

LEÍRÁS
Az e2fsck program a Linux ext2 fájlrendszerének ellenőrzésére szolgál.

Az eszközfájl
    olyan speciális fájl, amely megfelel egy fizikai eszköznek (pl. /dev/hdc1).

OPCIÓK

-a  Ez az opció a visszafelé való kompatibilitást szolgálja, jelentése megegyezik a -p opcióval. Emiatt -- ahol csak lehet -- a -p opció használata javasolt.

-b szuperblokk
    Ezzel az opcióval a normál szuperblokk helyett a megadott másolatát használja a program. Erre az opcióra akkor van szükség, ha az elsődleges szuperblokk megsérül; a legtöbb fájlrendszer tartalmazza a másolatát a 8193, 16385, stb. blokkokban. Ha alternatív szuperblokk megadásra kerül, és a fájlrendszer nem csak olvasható módon lett megnyitva, az e2fsck az elsődleges szuperblokkot is kijavítja a fájlrendszer ellenőrzése során.

-B blokkméret
    Alapértelmezés szerint az e2fsck több, különböző blokkmérettel vizsgálja a szuperblokkot, hogy megállapítsa a pontos blokkméretet. Ez a vizsgálat bizonyos esetekben problémát okozhat. Ezzel az opcióval kényszeríthető az e2fsck arra, hogy a megadott blokkméret -et használja. Ha nem talál szuperblokkot, hibával kilép.

-c  Az opció következtében az e2fsck futtatja a badblocks(8) programot, amely megkeresi azokat a hibás blokkokat, amelyek az adott fájlrendszerhez tartoznak, és bejelöli azokat hibásnak a hibás blokkok inode-jához kapcsolással.

-C  Ezzel az opcióval az e2fsck a megadott fájlleíróba írja, hogy az ellenőrzés hol tart, ezzel megoldható az e2fsck futásának programból való monitorozása. Ez az opció kifejezetten az e2fsck más programból való futtatásakor használatos. Ha a megadott fájlleíró 0, az e2fsck státuszát egy sávval ábrázolja. Ehhez videokonzolon, vagy terminálon kell a programnak futnia.

-d  Hibakeresési információk nyomtatása. (Csak az e2fsck program hibakereséséhez használatos.)

-f  Akkor is végrehajtja az ellenőrzést, ha a fájlrendszer "tisztának" tűnik.

-F  Az eszközhöz tartozó buffer cache-t kiüríti az ellenőrzés előtt. Csak akkor használatos, ha az e2fsck program futási idejét szeretnénk vizsgálni.

-l fájlnév
    A fájlnév fájlban felsorolt blokkokat hozzáadja a hibás blokkok listájához. Ennek az fájlnak a formátuma azonos a badblocks(8) program által generálttal.

-L fájlnév
    A hibás blokkok listájának beállítása a fájlnév fájlban megadottakra. (Ez az opció hasonló, mint a -l , azzal az eltéréssel, hogy itt a hibás blokkok aktuális listáját törli, majd a megadottakra állítja be a program.)

-n  A fájlrendszert csak olvasható módon nyitja meg, és valamennyi kérdésre `nem'-et válaszol. Az e2fsck nem interaktív futtatására szolgál. (Megjegyzés: Amennyiben a -c, -l, vagy a -L opciót megadjuk a -n mellett, a fájlrendszert írásra-olvasásra nyitja meg, a hibás blokkok listájának aktualizálásához. Ezen kívül más módosítás nem történik az fájlrendszerben.)

-p  Automatikus helyreállítás mindennemű kérdés nélkül.

-r  Ez az opció csak kompatibilitási okból szerepel, semmilyen hatása nincs.

-s  Ezzel az opcióval bájtfelcserélés, azaz a normalizált, szabványos bájtsorrend (ez i386, vagy little endian) használata érhető el. Amennyiben a fájlrendszer már szabványos bájtsorrendet használ, az opciónak nincs hatása.

-S  Ez az opció bájtcserét hajt végre, a fájlrendszer aktuális bájtsorrendjétől függetlenül.

-t  Az e2fsck futási időadatait megjeleníti. Ha az opciót kétszer használjuk, akkor az egyes menetekről külön statisztikát ad.

-v  Bőbeszédű mód.

-V  Megjeleníti a program verzióinformációit.

-y  valamennyi kérdésre `igen' választ adva lehetővé teszi az e2fsck nem-interaktív futtatását (Lásd a -n opciót is.)

KILÉPÉSI KÓD
Az e2fsck visszatérési értéke a következő feltételek alapján áll össze:
    0    - Nem volt hiba.
    1    - Fájlrendszer hibái javítva.
    2    - Fájlrendszer hibái javítva, a rendszer
      újraindítása szükséges, ha a fájlrendszer
      csatolva volt.
    4    - A fájlrendszer hibái nem lettek javítva.
    8    - Működési hiba.
    16    - Hibás használat, szintaktikai hiba.
    128    - Osztott könyvtár hiba.

SZIGNÁLOK
Az e2fsck futására a következő szignálok vannak hatással:

SIGUSR1
    A szignál hatására az e2fsck megjeleníti a státuszsávot. (Lásd a -C opciót.)

SIGUSR2
    A szignál hatására a e2fsck a továbbiakban nem jeleníti meg a státuszsávot.

HIBABEJELENTÉS
Gyakorlatilag valamennyi program tartalmaz hibát. Amennyiben olyan ext2
    fájlrendszerrel találkozik, amelyen az e2fsck hibásan, vagy sehogyan sem fut le, illetve amelyet az e2fsck nem tud helyreállítani, jelezze azt a szerzőnek.

Kérjük csatoljon a hibajelentéshet annyi információt, amennyit csak lehetséges. A legjobb, ha az e2fsck futtatása során kapott kimenetet teljes egészében el tudja küldeni. Amennyiben van írható fájlrendszere, ahol a kimenetet le tudja tárolni, abban az esetben a script(1) program hasznos a kimenet fájlba történő lementéséhez.

Hasznos továbbá a dumpe2fs(8). kimenete is. Ha valamely inode, illetve inode-ok miatt keletkezik a hiba, meg lehet kísérelni a debugfs(8) program futtatását. A hibát okozó inode-okra a stat(1u) parancsot futtatva annak kimenete is hasznos lehet. Ha az inode-hoz könyvtár tartozik, a debugfs dump parancs alkalmas a könyvtár inode tartalmának kinyerésére, mely a uuencode(1). használata után szintén csatolható a hibajelentéshez.

A hibajelentésnek mindig tartalmaznia kell az e2fsck teljes verziószámát (lásd -V opció).

SZERZŐ
Az e2fsck ezt a verzióját Theodore Ts'o <tytso@mit.edu> írta.

LÁSD MÉG
mke2fs(8), tune2fs(8), dumpe2fs(8), debugfs(8)

MAGYAR FORDÍTÁS
Zelena Endre <ezelena@lme.linux.hu>