OD(1)

NIMI
od - tulosta tiedostoja oktaali- ja muissa muodoissa

YLEISKATSAUS
od [-abcdfhiloxv] [-s[bytes]] [-w[bytes]] [-A radix] [-j bytes] [-N bytes] [-t type] [--skip-bytes=bytes] [--address-radix=radix] [--read-bytes=bytes] [--format=type] [--output-duplicates] [--strings[=bytes]] [--width[=bytes]] [--traditional] [--help] [--version] [tiedosto...]

KUVAUS
Tätä dokumenttia ei enää ylläpidetä ja se voi olla epätarkka tai epätäydellinen. Texinfo dokumentaatio on nykyisin virallinen lähde.

Tämä käsikirjan sivu dokumentoi ohjelman od GNU-version. od kirjoittaa vakiotulostimelle annettujen tiedostojen (tai vakiosyötön, mikäli tiedostonimi on `-') sisällön. Kukin tulosterivi käsittää vasempana sarakkeena syöttötiedoston siirtymän, jota seuraa yksi tai useampia tietosarakkeita syöttötiedostosta muotoiltuna optioiden määräämällä tavalla. Oletusmuotoilu on, että siirtymäsarake on oktaalimudossa ja tiedoston tiedot kaksitavuisia oktaalilukuja.

  OPTIOT

-A, --address-radix=radix
    Valitse kanta,jonka mukaisina tiedoston siirtymät tulostetaan. Kantaluku voi olla jokin seuraavista:

    d   desimaaliluku

    o   oktaaliluku

    x   heksadesimaaliluku

    n   ei mitään (siirtymiä ei tulosteta)

Oletus on oktaaliluku.

-j, --skip-bytes=bytes
    Ohita bytes luettua tavua ennen muotoilua ja tulostusta. Jos bytes alkaa `0x' tai `0X', se tulkitaan heksadesimaaliluvuksi; muutoin jos se alkaa `0', in oktaaliluvuksi; muutoin desimaaliluvuksi. Jos sen lopussa on merkki `b', se kerrotaan luvulla 512, jos `k', luvulla 1024, ja jos `m', luvulla 1048576.

-N, --read-bytes=bytes
    Tulosta vain bytes tavua kustakin syöttötiedostosta. Alku- ja loppuliitteet lukuun bytes tulkitaan kuten optiossa -j .

-t, --format=type
    Valitsee muotoilun, jota käytetään tulostettaessa tiedoston tietoja. type on merkkijono, jossa on yksi tai useampia alempana luetelluista tyyppiä kuvaamista merkeistä. Jos type merkkijonossa on useampaa lajia tyyppimerkkiä tai tätä optiota käytetään useammin kuin kerran, od kirjoittaa kopion tulostusrivistä käyttäen jokaista määriteltyä tietotyyppiä määrittelyn mukaisessa järjestyksessä.

    a   nimetty merkki

    c   ASCII merkki tai kenoviivamerkkimääritys

    d   etumerkillä varustettu desimaaliluku

    f   liukuluku

    o   oktaaliluku

    u   etumerkitön desimaaliluku

    x   heksadesimaaliluku

Lukuunottamatta tyyppejä `a' ja `c', voit määritellä tavujen lukumäärän, jota käytetään tulkittaessa kutakin tyyppiä olevaa lukua lisäämällä tyyppimerkin jälkeen desimaalikokonaisluku. Vaihtoehtoisesti voit määritellä C-kääntäjän sisäänrakennettujen tietotyyppien koon lisäämällä tietotyyppimerkin jälkeen yhden seuraavista merkeistä. Kokonaisluvuille (d, o, u, x):

    C   char

    S   short

    I   int

    L   long

Liukuluvuille (f):

    F   float

    D   double

    L   long double

-v, --output-duplicates
    Tulostaa identtiset toisiaan seuraavat rivit. Oletuksena on, että kun kaksi tai useampia toisiaan seuraavia rivejä ovat identtisiä, od tulostaa vain ensimmäisen rivin ja kirjoittaa tähden seuraavalle riville osoittamaan, että identtiset rivit on poistettu.

-s, --strings[=bytes]
    Normaalitulostuksen sijasta tulostaa vain syöttötiedon merkkijonovakiot, jotka ovat ainakin bytes tavua pitkiä ASCII grafiikka (tai muotoilu) merkkijonoja, jotka päättyvät NUL-merkkiin. Jos bytes puuttuu, oletusarvo on 3.

-w, --width[=bytes]
    Tulostusriville muotoiltavien syöttötiedon tavujen lukumäärä. Sen täytyy olla määriteltyjen tulostustyyppien kokojen pienimmän yhteisen tekijän kerrannainen. Jos bytes puuttuu, oletusarvo on 32. Jos optiota ei ole määritelty, oletusarvo on 16.

--help
    Tulostaa käyttöohjeen ja poistuu ohjelmasta antaen onnistumista koskevan koskevan tilailmoituksen.

--version
    Kirjoittaa versiotiedon vakiotulostimelle ja poistuu ohjelmasta.

Seuraavat optiot antavat vanhoja, ennen POSIXia käytettyjä muotoilumäärityksiä vastaavat POSIX-määritykset. GNU od hyväksyy vanhojen ja uusien optioiden yhdistelmät. Muotoilumääritysoptioita voidaan käyttää päällekkäin.

-a  Tulostaa nimettyinä merkkeinä. Vastaa -t a.

-b  Tulostaa oktaalitavuina. Vastaa -t oC.

-c  Tulostaa ASCII merkkeinä tai kenoviivamäärityksinä. Vastaa -t c.

-d  Tulostaa etumerkittöminä lyhyinä desimaalilukuina. Vastaa -t u2.

-f  Tulostaa liukulukuina. Vastaa -t fF.

-h  Tulostaa lyhyinä heksadesimaalilukuina. Vastaa -t x2.

-i  Tulostaa lyhyinä desimaalilukuina. Vastaa -t d2.

-l  Tulostaa pitkinä desimaalilukuina. Vastaa -t d4.

-o  Tulostaa lyhyinä oktaalilukuina. Vastaa -t o2.

-x  Tulostaa lyhyinä heksadesimaalilukuina. Vastaa -t x2.

--traditional
    Tunnistaa ennen POSIXia käytetyt non-option argumentit, jotka jotkut vanhemmat od-versiot hyväksyivät. Seuraavaa syntaksia
    od --traditional [file] [[+]offset[.][b] [[+]label[.][b]]]
    voidaan käyttää määrittelemään enintään yhden tiedoston ja valinnaisia argumentteja, jotka määrittelevät siirtymän ja valealoitusosoitteen label. Oletuksena on, että offset tulkitaan oktaaliluvuksi, joka määrittelee, kuinka monta syöttötietotavua ohitetaan ennen muotoilua ja tulostusta. Valinnainen seuraava desimaalipiste pakottaa tulkitsemaan offset desimaaliluvuksi. Jos desimaalia ei ole määritelty ja siirtymä alkaa `0x' tai `0x', se tulkitaan heksadesimaaliluvuksi. Jos luvun jäljessä on `b', ohitettavien tavujen lukumäärä on offset kerrottuna luvulla 512. Nimike (label) argumentti tulkitaan kuin siirtymä, mutta se määrittelee alkuvaleosoitteen. Valeosoitteet näkyvät suluissa normaaliosoitteiden jäljessä.

KATSO MYÖS