MKDIR(1)

NÉV
mkdir - könyvtár létrehozása

ÁTTEKINTÉS
mkdir [opciók] könyvtár...

POSIX opciók: [-p] [-m jog] [--]

GNU opciók (legrövidebb forma): [-p] [-m jog] [--verbose] [--help] [--version] [--]

LEÍRÁS
Az mkdir létrehozza a megadott nevű könyvtárakat.

Alapértelmezés szerint a létrehozott könyvtárak hozzáférési jogai úgy alakulnak, hogy a 0777 (`a+rwx') beállításból kivonódnak az umask-ban beállított jogosultságbitek.

OPCIÓK

-m jog, --mode=jog
    A létrehozott könyvtárak hozzáférési jogai a jog paraméterben megadottak lesznek. Ezeket megadhatjuk szimbolikusan is chmod(1) programmal megegyező módon, ekkor az alapértelmezett jogosultság lesz a kiindulópont.

-p, --parents
    Létrehoz minden hiányzó szülőkönyvtárat a könyvtár argumentumhoz. A szülőkönyvtárak alapértelmezés szerint az umask-ot kapják `u+wx'-szel módosítva. Nem tekinti hibának, ha egy már létező könyvtár neve szerepel argumentumban. (Tehát ha a /a könyvtár létezik, akkor az `mkdir /a' hibát jelez, de az `mkdir -p /a' nem.)

--verbose
    Minden egyes könyvtár létrehozása után üzenetet ír ki. Ez leginkább a --parents opcióval együtt hasznos.

--  Lezárja az opciók listáját.

SZABVÁNYOS GNU OPCIÓK

--help
    Használati útmutatót ír a standard kimenetre, majd sikeres visszatérési értékkel kilép.

--version
    A program verziójáról ír ki információt a standard kimenetre, majd sikeres visszatérési értékkel kilép.

--  Lezárja az opciók listáját.

KÖRNYEZET
A LANG, az LC_ALL, az LC_CTYPE és az LC_MESSAGES környezeti változókat a szokásos módon veszi figyelembe.

MEGFELELÉS
POSIX 1003.2

MEGJEGYZÉS
Ez a kézikönyvoldal azt az mkdir programot dokumentálja, amelyik a fileutils-4.0 csomagban található. Más verziók működése kissé különbözhet. A javításokat és kiegészítéseket elküldhetjük a aeb@cwi.nl címre (angolul). A programban felfedezett hibákat a fileutils-bugs@gnu.ai.mit.edu címen lehet bejelenteni (angolul).

MAGYAR FORDÍTÁS
Tímár András <timar_a@freemail.hu>