PR(1)

NÉV
pr - Szövegfájlokat konvertál nyomtatáshoz

ÁTTEKINTÉS
pr [+OLDAL] [-HASÁB] [-abcdfFmrtv] [-e[tabkarakter[tabszélesség]]] [-h fejléc] [-i[tabkarakter[tabszélesség]]] [-l oldalhossz] [-n[számhatároló[számjegyek]]] [-o bal_margó] [-s[hasábhatároló]] [-w oldalszélesség] [--help] [--version] [fájl...]

LEÍRÁS
Ez a dokumentáció a továbbiakban nincs karbantartva, és pontatlan vagy hiányos lehet. A Texinfo dokumentáció a hiteles forrás.

Ez a kézikönyvoldal a pr GNU változatát dokumentálja. A pr parancs kiírja a standard kimenetre az oldalakra és választhatóan hasábokra tördelt változatát a parancssorban megadott szövegfájloknak; vagy a standard bemenetnek, ha nem adtál meg fájlt, vagy ha a '-' fájlnév szerepel a parancssorban. A bemeneti lapdobás oldaltörést eredményez a kimeneten.

  OPCIÓK

+OLDAL
    Az OLDAL-adik oldaltól kezdi a nyomtatást.

-HASÁB
    HASÁB darab hasábos kimenetet hoz létre, és lefelé nyomtatja a hasábokat. A hasábszélesség automatikusan csökken, ahogy a HASÁB nő; amennyiben nem állítod be a -w opcióval a megfelelő oldalszélességet, ezen opció következtében a program levághat bizonyos hasábokat.

-a  Nem lefelé, hanem keresztben nyomtatja a hasábokat.

-b  Kiegyenlíti a hasábokat az utolsó oldalon.

-c  A vezérlő karaktereket kalapos jelöléssel (pl. '^G'); az egyéb, nem nyomtatható karaktereket oktális backslash-jelöléssel nyomtatja.

-d  Megduplázza a kimenet hosszát üres sorok beszúrásával.

-e[tabkarakter[tabszélesség]]
    A bemeneti tabulátort szóközökkel oldja fel. A tabkarakter választható paraméter a bemenő tabulátorkaraktert adja meg, ez alapállapotban a tab. A tabszélesség választható paraméter a bemenő tabulátorkarakter szélességét adja meg, ez alapállapotban 8.

-F, -f
    Újsor helyett lapdobás karakterrel választja szét a kimenet oldalait.

-h fejléc
    A fájlnevet a fejléc szövegre cseréli a fejlécben.

--help
    Használati útmutatót ír ki, és sikert jelentő állapottal kilép.

-i[tabkarakter[tabszélesség]]
    A szóközöket tabulátorokra cseréli a kimeneten. A tabkarakter választható paraméter a kimenő tabulátorkaraktert adja meg, ez alapállapotban a tab. A tabszélesség választható paraméter a kimenő tabulátorkarakter szélességét adja meg, ez alapállapotban 8.

-l oldalhossz
    Az oldal hosszát oldalhossz sorra állítja. Ez alapállapotban 66. Ha az oldalhossz 10-nél kevesebb, a program elhagyja a fejléceket és a lábjegyzeteket, ahogy a -t opció esetében.

-m  Az összes fájlt párhuzamosan nyomtatja, mindegyiket külön hasábban.

-n[számhatároló[számjegyek]]
    Mindegyik hasábot, párhuzamos nyomtatáskor mindegyik sort megelőzi a sor száma. A számhatároló választható paraméter a számok után nyomtatandó karaktert adja meg, ez alapállapotban a tab. A sorszámokat a számjegyek választható paraméter által megadott számú számjegyen ábrázolja. Ez alapállapotban 5.

-o bal_margó
    Minden sort eltol bal_margó széles margóval. A teljes oldalszélesség az eltolás plusz a -w opcióval beállított szélesség.

-r  Nem ad figyelmeztetést, ha a paraméterül adott fájlok egyikét nem tudja megnyitni. Fájlmegnyitási hibánál azonban nem nulla állapottal fog visszatérni.

-s[hasábhatároló]
    A hasábhatároló karakterrel választja el a hasábokat. Ez alapállapotban nem szóköz, hanem tab.

-t  Nem nyomtatja ki a szokásos oldalankénti 5 soros fejlécet és 5 soros záradékot, és nem tölti ki az utolsó oldalt (üres sorokkal vagy lapdobással).

-v  A nem nyomtatható karaktereket oktális backslash-jelöléssel nyomtatja.

--version
    A program verziójáról ír ki információt a standard kimenetre, majd kilép.

-w oldalszélesség
    Az oldal szélességét oldalszélesség oszlopra állítja. Ez alapállapotban 72.

MAGYAR FORDÍTÁS
Nagy Viktor <chaos@inf.elte.hu>