RMDIR(1)

NÉV
rmdir - törli az üres könyvtárakat

ÁTTEKINTÉS
rmdir [opciók] könyvtár...

POSIX opciók: [-p] [--]

GNU opciók (legrövidebb forma): [-p] [--ignore-fail-on-non-empty] [--help] [--version] [--]

LEÍRÁS
Az rmdir eltávolít minden megadott üres könyvtárat.

Ha bármelyik könyvtár argumentum nem egy létező üres könyvtárra utal, az hibának minősül.

POSIX OPCIÓK

-p  Az opció hatását legegyszerűbben egy példával mutathatjuk be. Legyen a könyvtár könyvtár argumentum `a/b/c', ekkor az `rmdir -p a/b/c' parancs először az `a/b/c' könyvtárat törli, majd az `a/b'-t, végül az `a'-t. Ez csak akkor sikerülhet, ha minden megelőző parancs hatására a szülőkönyvtár üressé vált.

--  Lezárja az opciók listáját.

GNU OPCIÓK

--ignore-fail-on-non-empty
    Szokásosan az rmdir nem törli a könyvtárat, ha az nem üres. Ez az opció arra utasítja az rmdir programot, hogy ne adjon hibajelzést, ha a könyvtár eltávolítása azért nem sikerült, mert az nem volt üres. (Ez az opció újdonság a fileutils-4.0 csomagban.)

-p, --parents
    Lásd fenn a POSIX OPCIÓK részben.

SZABVÁNYOS GNU OPCIÓK

--help
    Használati útmutatót ír a standard kimenetre, majd sikeres visszatérési értékkel kilép.

--version
    A program verziójáról ír ki információt a standard kimenetre, majd sikeres visszatérési értékkel kilép.

--  Lezárja az opciók listáját.

KÖRNYEZET
A LANG, az LC_ALL, az LC_CTYPE és az LC_MESSAGES környezeti változókat a szokásos módon veszi figyelembe.

MEGFELELÉS
POSIX 1003.2

PÉLDA A HASZNÁLATRA
Az `rmdir foo' parancs törli a foo könyvtárat, ha az üres. Ha egy nem üres könyvtárat szeretnénk törölni az egész tartalmával együtt, használjuk a `rm -r foo' parancsot.

MEGJEGYZÉS
Ez a kézikönyvoldal azt az rmdir programot dokumentálja, amelyik a fileutils-4.0 csomagban található. Más verziók működése kissé különbözhet. A javításokat és kiegészítéseket elküldhetjük a aeb@cwi.nl címre (angolul). A programban felfedezett hibákat a fileutils-bugs@gnu.ai.mit.edu címen lehet bejelenteni (angolul).

MAGYAR FORDÍTÁS
Tímár András <timar_a@freemail.hu>